Senecio eboracensis

Planhigyn blodeuol yn nheulu llygad y dydd Asteraceae ydy Senecio eboracensis, neu Creulys Efrog. Dyma'r rhywogaeth gyntaf erioed i ddod yn ôl o ddifodiant ym Mhrydain. Mae'n rhywogaeth hybrid hunan-beillio o deulu'r creulys ac yn un o ddim ond chwe rhywogaeth newydd o blanhigyn i'w darganfod naill ai yn y Deyrnas Unedig neu Ogledd America yn y 100 mlynedd diwethaf. Cafodd y planhigyn ei ddarganfod am y tro cyntaf yn Efrog, Lloegr ym 1979 ac fe’i gwelwyd ddiwethaf yn y gwyllt yn 1991. Canfu arolwg gan gorff ymgynghorol llywodraeth y Deyrnas Unedig, Natural England, ei fod wedi'i yrru i ddifodiant erbyn 2000, yn rhannol oherwydd y defnydd o chwynladdwr. Storiwyd hadau'r planhigyn ym Manc Hadau'r Mileniwm, eu egino'n llwyddiannus, a'u hailgyflwyno i Efrog yn 2023.